en en en en en id en en fr ms ca id en en en id en en fr ms ca id ms en id en ms id id id en id en ms id id id id id ms id id id id id id id id id id id en ms de en en nl en en en en id en id en id en ms fr en id id en en en fa en en en en en en es en en ms en fr en en en en en id en en
Kenangan (Penangan) Bumi Kangaroo – Saifulislam.Com
Wednesday , September 7 2022
Akhirnya jumpa juga dengan kamu, Mr. Jack!
“I believe that some of you are consistently absent from our lecture. I have to report this to the department!‘, kata pensyarah saya sebaik sahaja masuk ke kelas petang tadi.
Aduh, apakah saya salah seorang daripada mereka yang beliau maksudkan?
Malangnya Prof. terus mengajar dan tidak membuka ruang untuk saya bertanya dan mendapatkan kepastian. Sepanjang 3 jam kuliah berlangsung, saya berasa tidak tenang.
Saya sudah menyusun jadual pemergian saya ke Australia sesuai dengan cuti semester. Malangnya, Prof. secara tiba-tiba menggantikan tiga kelasnya yang tidak dapat diadakan sebelum ini, betul-betul pada hujung minggu ketika saya berada di Perth. Akibatnya, saya telah gagal hadir ke 4 kelas berturut-turut, sedangkan saya sepatutnya hanya terlepas satu kelas sahaja.
Sebaik sahaja kelas berakhir, saya berjumpa dengan Prof. Hasan.
“I missed your replacement lectures because I was in Australia. I never thought that there will be lectures during the semester break. Sorry about that. I promise you to catch up with all the lectures that I missed“, saya monyok seperti beruang koala meminta simpati.
Gotcha! Koala tidur 20 jam sehari. Students pun ramai begitu!
“Oh, I see. Well, in that case it’s ok. Just sign here!“, kata Prof. Hasan.
Hah, leganya saya. Walaupun ketidak hadiran saya telah ditukar kepada ‘tidak hadir dengan sebab’, saya masih mempunyai tanggungjawab yang banyak. Bertimbun assignment telah disampaikan oleh rakan sekelas saya, sepemergian saya ke bumi Kangaroo.
Syukur, peperiksaan mengejut oleh Prof. Kopanski yang dijadualkan pada Jumaat ketika saya di Perth juga dibatalkan di saat akhir. Banyak sungguh kemudahan diberi oleh Allah. Alhamdulillah.
Biar pun hari pertama saya sekembalinya ke tanah air sangat menekan, namun semuanya berbaloi.
Saya tiba di KLIA dari Perth, agak lewat dan tiba di rumah hampir tengah malam. Saya hanya mampu mencium anak-anak yang sudah tidur lena kerana tidak larat menunggu ketibaan saya. Keesokan paginya, awal-awal lagi mereka semua sudah ke sekolah dan saya terus ke UIA untuk kuliah dari 11 pagi hingga 8 malam.
Terima kasih kepada sahabat-sahabat sekelas yang telah mengumpulkan nota untuk saya dan seterusnya membantu saya kembali ke trek. Tanpa disedari, hanya tinggal sebulan sahaja sebelum semester ini berakhir dan saya harus full speed untuk mengekalkan fokus dan pencapaian.
Tahniah kepada AJK Peristiwa 2007 kerana berjaya merasa apa yang saya dan mereka yang seperti saya rasai. Rasa yang tidak mudah diungkap dengan kata-kata, dan hanya dapat dirasa oleh mereka yang menjamahnya.
Rasa manis pada hidup memberi. Hidup berbakti dan berkongsi kebaikan sepenuh hati.
Cepat sungguh masa berlalu. Seketika dulu teruna dan dara, kini sudah beranak dua. Tahniah Abu Fateh dan Ummu Fateh. Yang kiri saya apa cerita?
Saya sebak melihat ramai AJK Peristiwa 2007 yang bergenang mata mereka, kerana kesan Peristiwa 2007. Saya benar-benar mengingatkan mereka bahawa kemanisan yang mereka rasa, bukanlah kerana dapat bertemu dengan saya, tetapi kerana mereka menyertai saya dalam erti hidup pada memberi. Dalam keadaan serba tidak berpengalaman dan tidak pernah membayangkan akan mengendalikan program seperti ini, adik-adik di Perth telah menyahut cabaran menguji keupayaan mereka melakukan kerja sedemikian.
Hasilnya, potensi diri dapat dicungkil. Ramai yang tidak menyangka bahawa mereka itu sebenarnya mampu. Mampu merancang, mampu mengurus dan melaksanakan perancangan, malah mampu untuk membina rasa ukhuwwah dari sekadar berselisih bahu, kepada sekumpulan insan yang berkongsi rasa dan mahu. Rasa manis memberi, dan timbul mahu untuk terus memberi.
Lapangan Terbang Antarabangsa Perth. Hingga bertemu lagi…!
Jamuan pada malam terakhir sebelum saya berangkat pulang itulah ubat penghilang sakit dan penat. Hingga keperitan saya untuk mengejar pengajian dan tiga peperiksaan yang bakal menjelang minggu depan, tidak terasa. Bukan sahaja sakitnya hilang, malah manis pula yang datang.
Alangkah gembiranya melihat kebaikan dapat dikongsi penuh kemanisan.
“Sesungguhnya tidak sempurna iman sesiapa dari kalangan kamu, sehinggalah dia itu suka untuk saudaranya, apa yang dia suka untuk dirinya sendiri” (Al-Hadith)
Lambai kasih dari saya di tanah air buat warga PERISTIWA 2007 di Selatan sana…
ABU SAIF @ www.saifulislam.com
Previous PERISTIWA MERDEKA 2007
Next Soalnya di Mana Ramadan Kita
Gelombang ‘Buku Islamik’ Pusingan Seterusnya
APA ITU WANITA: SOALAN MUDAH JADI SUSAH DI ERA PASCA KEBENARAN
Bacaan Untuk Guru Baharu
Mendidik Anak Remaja: Semasa Semua Strategi Tidak Menjadi
Mendidik anak remaja di akhir zaman ini amat mencabar. Kita perlu bersaing dengan pelbagai faktor …
Leave a Reply Cancel reply
Your email address will not be published. Required fields are marked *
This site uses Akismet to reduce spam. Learn how your comment data is processed.
Follow me on Twitter
FB My Learning Journey
Arkib Mengikut Tahun Select Month July 2022  (2) June 2022  (1) May 2022  (4) March 2022  (2) February 2022  (3) January 2022  (3) December 2021  (5) November 2021  (2) October 2021  (3) September 2021  (2) July 2021  (2) May 2021  (3) April 2021  (2) March 2021  (7) January 2021  (6) December 2020  (1) November 2020  (5) September 2020  (1) August 2020  (1) June 2020  (9) May 2020  (8) April 2020  (10) March 2020  (10) February 2020  (4) January 2020  (3) December 2019  (1) November 2019  (1) October 2019  (4) September 2019  (1) August 2019  (3) July 2019  (3) June 2019  (4) May 2019  (8) April 2019  (7) March 2019  (9) February 2019  (6) January 2019  (1) December 2018  (5) November 2018  (1) October 2018  (4) September 2018  (4) August 2018  (4) July 2018  (3) June 2018  (1) May 2018  (20) April 2018  (12) March 2018  (3) February 2018  (4) January 2018  (5) December 2017  (2) November 2017  (1) October 2017  (2) September 2017  (5) August 2017  (2) July 2017  (2) June 2017  (5) May 2017  (4) April 2017  (2) March 2017  (5) February 2017  (3) January 2017  (1) December 2016  (4) November 2016  (2) October 2016  (2) September 2016  (1) August 2016  (1) July 2016  (3) June 2016  (1) May 2016  (2) April 2016  (7) February 2016  (1) January 2016  (1) November 2015  (2) October 2015  (1) September 2015  (1) August 2015  (2) July 2015  (3) June 2015  (4) May 2015  (5) April 2015  (1) March 2015  (5) February 2015  (6) January 2015  (10) December 2014  (12) November 2014  (9) October 2014  (4) September 2014  (2) August 2014  (1) July 2014  (11) June 2014  (7) May 2014  (10) April 2014  (14) March 2014  (7) February 2014  (18) January 2014  (22) December 2013  (7) November 2013  (8) October 2013  (3) September 2013  (1) August 2013  (1) July 2013  (21) June 2013  (1) May 2013  (1) April 2013  (4) March 2013  (24) February 2013  (5) January 2013  (7) December 2012  (11) November 2012  (13) October 2012  (16) May 2012  (1) June 2011  (1) February 2010  (4) January 2010  (4) September 2009  (6) August 2009  (1) July 2009  (1) June 2009  (1) May 2009  (1) April 2009  (1) February 2009  (1) December 2008  (1) November 2008  (1) October 2008  (3) September 2008  (2) July 2008  (2) May 2008  (1) April 2008  (1) March 2008  (2) December 2007  (4) October 2007  (2) September 2007  (5) July 2007  (1) June 2007  (1) May 2007  (1) April 2007  (2) March 2007  (1) June 2006  (2) May 2006  (1) October 2005  (3) September 2005  (1) August 2005  (1) September 7  (1)
Ikuti Perkongsian Saya di Youtube
Powered by WordPress | Designed by TieLabs
Saifulislam.Com © Copyright 2022, All Rights Reserved